CELEX: 62017TN0146
Language: mt
Date: 2017-03-07 00:00:00
Title: Kawża T-146/17: Rikors ippreżentat fis-7 ta’ Marzu 2017 – Mondi vs ACER

24.4.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 129/34
            
         Rikors ippreżentat fis-7 ta’ Marzu 2017 – Mondi vs ACER
   (Kawża T-146/17)
   (2017/C 129/52)
   Lingwa tal-kawża: il-Ġermaniż
   
      Partijiet
   
   
      Rikorrenti: Mondi AG (Vjenna, l-Awstrija) (rappreżentant: B. Rajal, avukat)
   
      Konvenuta: L-Aġenzija għall-Koperazzjoni tar-Regolaturi tal-Enerġija (ACER)
   
      Talbiet
   
   
               —
            
            
               tannulla d-deċiżjoni tal-Bord tal-Appell tal-konvenuta mogħtija fil-Kawża A-001-2017 (consolidated), tas-17 ta’ Frar 2017, li tiċħad it-talba tar-rikorrenti sabiex tiġi ammessa tintervjeni; u
            
         
               —
            
            
               tikkundanna lill-konvenuta għall-ispejjeż tal-proċedura.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv huwa bbażat fuq ksur tal-Artikolu 11 tar-Regoli tal-Proċedura tal-Bord tal-Appell tal-konvenuta kif ukoll ksur tal-Artikolu 41 tal-Karta tad-Drittijiet Fundamentali tal-Unjoni Ewropea, għaliex il-Bord tal-Appell ċaħad b’mod żbaljat l-eżistenza ta’ interess leġittimu tar-rikorrenti fl-eżitu tal-proċeduri ta’ appell.
            
         
               2.
            
            
               It-tieni motiv huwa bbażat fuq ksur tad-dritt għal smigħ, għaliex il-Bord tal-Appell ma kkomunikax lir-rikorrenti l-osservazzjonijiet tal-konvenuta dwar it-talba għal intervent tal-imsemmija rikorrenti.